b'\n_START_ARTICLE_\nJ\xc5\xabs\xc5\xb3 Ne\xc5\xa1vankybe\n_START_SECTION_\nTurinys\n_START_PARAGRAPH_\nBroliai princai Tadijus ir Fabijus \xe2\x80\x93 visi\xc5\xa1kos prie\xc5\xa1ingyb\xc4\x97s: Fabijus narsus karys, nuolat dalyvaujantis \xc5\xbeygiuose ir gelbstintis karalyst\xc4\x99, o jaunesnysis Tadijus visai nemoka kovoti ir daugiausia laiko praleid\xc5\xbeia lakstydamas paskui moteris._NEWLINE_Po vieno i\xc5\xa1 \xc5\xbeygi\xc5\xb3 Fabijus parsigabena namo gra\xc5\xbeuol\xc4\x99 Beladon\xc4\x85, kuri\xc4\x85 ketina vesti, ta\xc4\x8diau puotos metu apsirei\xc5\xa1kia piktasis burtininkas Lazaras ir pagrobia nuotak\xc4\x85. Paai\xc5\xa1k\xc4\x97ja, kad \xc5\xa1i jam reikalinga, kad i\xc5\xa1pildyt\xc5\xb3 prana\xc5\xa1yst\xc4\x99 ir blogio j\xc4\x97gos u\xc5\xbevaldyt\xc5\xb3 pasaul\xc4\xaf._NEWLINE_Fabijus su savo riteriais i\xc5\xa1sirengia ie\xc5\xa1koti nuotakos, o karalius \xc4\xafsako kartu keliauti ir Tadijui. Tam, kad Lazaras b\xc5\xabt\xc5\xb3 \xc4\xafveiktas, jiems b\xc5\xabtina rasti Vienaragio kalavij\xc4\x85. Broliai nuolatos riejasi, nes Tadijus pavydi vyresniajam garb\xc4\x97s ir geb\xc4\x97jim\xc5\xb3 kovoti, tuo tarpu pats neturi valios ka\xc5\xbek\xc4\x85 pasiekti._NEWLINE_Netrukus paai\xc5\xa1k\xc4\x97ja, kad riteriai yra parsidav\xc4\x99 Lazarui ir broliai kartu su Tadijaus tarnu priversti b\xc4\x97gti. Jie pakli\xc5\xabva \xc4\xaf nelaisv\xc4\x99 Baltiesiems \xc5\xbdmon\xc4\x97ms, ta\xc4\x8diau \xc4\x8dia juos i\xc5\xa1gelb\xc4\x97ja Izabel\xc4\x97, turinti sav\xc5\xb3 s\xc4\x85skait\xc5\xb3 su Lazaru. Tadijus \xc4\xafsimyli Izabel\xc4\x99, ta\xc4\x8diau supranta, kad neturi joki\xc5\xb3 \xc5\xa1ans\xc5\xb3 jai patikti._NEWLINE_Tuo tarpu Fabijus pagrobiamas ir Vienaragio kalavijo, kuris pasl\xc4\x97ptas Minotauro labirinte, Tadijus turi keliauti be jo. Pakeliui \xc4\xafveik\xc4\x99s save ir pykt\xc4\xaf ant brolio, jis su Izabele ir tarnu atvyksta \xc4\xaf Lazaro pil\xc4\xaf, kad sutrukdyt\xc5\xb3 i\xc5\xa1sipildyti blogio prana\xc5\xa1ystei ir i\xc5\xa1gelb\xc4\x97t\xc5\xb3 Fabij\xc5\xb3 bei Beladon\xc4\x85.'